stanford-oval/wikipedia huggingface dataset:
פורטלנד (אורגון)
ממשל, משפט ופוליטיקה > פוליטיקה

משלחתה של פורטלנד בעצרת המחוקקת באורגון היא דמוקרטית לחלוטין. העיר תומכת בדמוקרטים באופן מובהק.
בבחירות לנשיאות ב-2008 המועמד הדמוקרטי ברק אובמה ניצח בקלות בפורטלנד, וזכה ב-245,464 קולות מתושבי העיר לעומת 50,614 עבור יריבו הרפובליקני ג'ון מקיין. בשנת הבחירות 2012 לנשיאות, המועמד הדמוקרטי ברק אובמה שוב ניצח בקלות בפורטלנד, עם 256,925 קולות מתושבי המחוז Multnomah לעומת 70,958 עבור יריבו הרפובליקני, מיט רומני.
סם אדמס, ראש עיריית פורטלנד לשעבר, הפך לראש העיר הראשון ההומוסקסואלי הגלוי בשנת 2009. בשנת 2004 59.7% מהמצביעים במחוז Multnomah הצביעו נגד הצעת חוק 36 של אורגון, שתיקנה את החוקה באורגון לאסור הכרה בנישואי אותו המין. המדד עבר עם 56.6% מהקולות במדינה ונישואים אושרו. מחוז מולנומה הוא אחת משני המחוזות בהן הצביעו הרוב נגד היוזמה; השנייה היא מחוז בנטון, הכולל את קורווליס, ביתה של אוניברסיטת אורגון.
ערים תאומות

לפורטלנד ערים תאומות:
מקסיקו גוודלחרה, מקסיקו
יפן סאפורו, יפן
ישראל אשקלון, ישראל
קוריאה הדרומית אולסן, קוריאה הדרומית
הרפובליקה העממית של סין סוג'ואו, הרפובליקה העממית של סין
רוסיה חברובסק, רוסיה
טאיוואן גאושיונג, טאיוואן
זימבבואה מוטארה, זימבבואה
איטליה בולוניה, איטליה
הולנד אוטרכט, הולנד
ראו גם

ברזיות בנסון
הערות שוליים

↑  For Nearly Half of America, Grass Is Greener Somewhere Else; Denver Tops List of Favorite Cities, Pew Research Center’s Social & Demographic Trends Project
↑  Welcome to Portraitlandia! Celebrating residents of liberal hub, Mail Online
↑  Black Lives Matter Rallies Portland Civic Leader Confront Protests Oregon Racist History, 1 ביוני 2020]
↑  Portland Protests Police Declare Riot Violence Grows, יו.אס. איי טודיי, 26 ביולי 2020
↑  New Poll Shows How Riots Have Doomed Downtown Portland/, FEE ‏,27 במאי 2021
↑  Police Declare Riot Portland Protesters Mark Year George Floyd's Death, ABC News, 26 במאי 2021
↑  Portland Shooting Protest, הגרדיאן, 22 בפברואר 2022
| דגל אורגון מדינת אורגון |
| --- | --- | --- |
| בירת המדינה | סיילם |  |
| אזורים גאוגרפיים | המטרופולין של פורטלנד • רכס קסקייד • נהר קולומביה • רמת קולומביה |  |
| היישובים הגדולים ביותר | פורטלנד • סיילם • יוג'ין • גרשם • הילסבורו • ביברטון • בנד • מדפורד • ספרינגפילד • קורבאליס • אולבני • טיגארד • לייק אוסווגו • קייזר • גרנטס פאס • אורגון סיטי • מק'מינוויל • רדמונד • טואלאטין • וסט לין • קלאמת פולס |  |
| נושאים נוספים | מחוזות • סמלים • היסטוריה • דמוגרפיה • יהדות אורגון |  |
| --- | --- |
בקרת זהויות :  NLI: 987007552529605171  BNE: XX4806740  BnF: cb12019068f (data)  GND: 4226095-4  LCCN: n79007500  MusicBrainz: 2b748d6e-bc1c-4434-9f7b-ecd6332bc557  NARA: 10045767  NDL: 00853326  NKC: ge134435  SUDOC: 069898367  VIAF: 152427175   WorldCat (עם VIAF): 152427175
מחלות מעי דלקתיות

| --- | --- |

 תחום:  גסטרואנטרולוגיה 
 טיפול:  clidinium  cromoglicic acid 
 קישורים ומאגרי מידע
 eMedicine:  179037 
 MeSH:  D015212
 
מחלות מעי דלקתיות (באנגלית: Inflammatory Bowel Disease, בראשי תיבות: IBD) אלו מחלות הנגרמות לאור פגיעה דלקתית במעי המביאה למחלה כרונית של המעי ולעיתים של איברים נוספים המעורבים במחלה. שתי המחלות העיקריות תחת ההגדרה של מחלות מעי דלקתיות הן מחלת קרוהן וקוליטיס כיבית (Ulcerative colitis). שכיחות המחלות דומה, ונעה בין 2 ל-14 לכל 100,000 נפשות. בחלק מן המקרים, המחלה היא משפחתית (עד 5%–10%), ואם לחולה יש מחלת מעי דלקתית, הסיכון של קרוב משפחה מדרגה ראשונה לחלות עומד על כ-10%.
גנטיקה

נמצא כי מחלות מעי דלקתיות קשורות למספר תסמונות גנטיות, כגון תסמונת טרנר, מחלת אגירת גליקוגן, מחלות חסר חיסוני כגון תסמונת ויסקוט-אולדריץ', היפוגמאגלובולינמיה, אנגיואדמה תורשתית ועוד. קיימים מספר הסברים, או השערות, באשר לשאלה מדוע אנשים מסוימים מפתחים את המחלה. ככל הנראה, אצל אנשים המועדים גנטית לפתח את המחלה, יש מנגנון בקרה לא תקין במעיים. מנגנון לקוי זה, כנראה יוצר מצב כרוני שבו מוקוזת המעיים עצמה לא מתפקדת כהלכה ברמה החיסונית, כלומר התפקוד החיסוני איננו מיטבי.
מחלות מעי דלקתיות קשורות בהפרעה פוליגנטית, כלומר נמצאו מספר אזורים על פני כרומוזומים רבים האחראים למחלה. בערך כשליש מגורמי הסיכון הגנטיים הללו קשורים הן לקרוהן והן לקוליטיס כיבית, מה שמסביר חלק מהתכונות הדומות בין שתי מחלות אלו. נמצא גם, כי חלק מגורמי הסיכון הגנטיים הללו נמצאו מעורבים גם בתהליכים הקשורים למחלות אוטואימונית אחרות, כגון: סוכרת סוג 1, זאבת, פסוריאזיס, אסתמה ועוד.
הפגמים הגנטיים שנמצאו במחלות מעי דלקתיות קשורים למספר תהליכים שונים: יכולת פגומה של מערכת החיסון להגיב לחיידקים ולהכחידם, תפקוד פגום של בקרה על תאים מפרישים המעורבים בתגובה מול התוצרים המטבוליים של החיידקים, וכן פגמים שנמצאו בתהליך הקשור להתפתחות הדלקת ולרזולוציה שלה. כך למשל, במצבים נורמליים המעי מבטא סובלנות, כלפי מזון וכלפי אנטיגנים הנמצאים במזון, אחרת כל אנטיגן יביא להתפתחות דלקתית. אצל חולים במחלות מעי דלקתיות נמצא כי מנגנון הסובלנות הזה פגום, ומביא לחוסר שליטה על רמות הדלקת. זאת כשבנוסף קיימת, ככל הנראה, מעורבות הכוללת גם תגובות חריפות לחיידקי מעיים. אצל חולי קרוהן כמו גם אצל חולי קוליטיס כיבית, נמצאו נוגדנים נגד חיידקים שונים בהם E.coli, אנטי-פלגלין ואחרים.
הבנת רצף התהליכים המביאים להתפתחות התגובה הדלקתית, קשורה במגוון תהליכים. אחד מהראשונים בהם הוא פעילותם של תאי דם לבנים מסוג CD4+ T, המביאים לידי הפרשה מוגברת של ציטוקינים דלקתיים, שבתורם פועלים על תאי דלקת אחרים. התאים המתחילים את התהליך, CD4+ T, קשורים ככל הנראה למגוון הפתולוגיות הנראות במחלות מעי דלקתיות. בין היתר, דלקת המערבת את כל דופן המעי (טראנסמוראלית, בדומה למה שמתרחש במחלת קרוהן), דלקת שטחית של המוקוזה (בדומה לקוליטיס כיבית) וכן גיוס של נויטרופילים המביאים לפגיעה ברקמה. התהליך הדלקתי מתווך בין היתר על ידי ציטוקינים כגון IL-1, IL-6, ו-TNF, אשר מביאים לייצור של מתווכים דלקתיים אחרים ואשר חסימתם על ידי תרופות ספציפיות היא אחת הדרכים להתמודד עם המחלה.
בנוסף למנגנון החיסוני הפגום אשר נמצא, ככל הנראה, אצל חולים עם מחלות מעי דלקתיות, קיימות השערות הקשורות למעורבות חיידקים שונים היכולים להביא להתחלת התהליך הדלקתי. כך למשל, נמצא שחיידקים אנארוביים ומספר זנים אירוביים יכולים להביא להתחלת הדלקת, ומנגד חיידקים פרוביוטיים מסוגלים לעכב אותה. עוד נמצא, כי לחץ נפשי, שעלול להיגרם ממגוון סיבות כמו מוות או מחלה של קרוב משפחה, גירושין, עימותים בין אישיים וכך הלאה, עלול להחמיר את המחלה.
ממצאים סרולוגיים

קיימים כמה ממצאים סרולוגיים היכולים לסייע באבחנה של קוליטיס כיבית וקרוהן וכן לסייע בפרוגנוזה של המחלה. ממצאים אלו כוללים קיומם של נוגדנים מסוג ASCA (הנפוצים יותר בקרוהן) ו-pANCA (השכיחים יותר בקוליטיס כיבית). ממצאים סרולוגיים נוספים כוללים נוגדנים ל-OmpC המקושרים עם נטייה לפרפורציות, וכן נוגדנים ל-I2 המקושרים עם מחלה הכרוכה בהיצרויות (מחלה פיברוסטנוסית). עוד נמצא, כי מטופלים המציגים נוגדנים הן ל-OmpC, ל-I2 ול-ASCA נמצאים תחת סיכון גדול יותר לעבור ניתוח של המעי הדק. עם זאת, ממצאים קליניים בעת האבחנה נוטים להיות משמעותיים יותר מאשר בדיקות סרולוגיות לצורך הערכת אופן התפתחות המחלה.
אבחנה מבדלת

הגם שלקרוהן ולקוליטיס כיבית מאפיינים ייחודים, המאפיינים המשותפים לשניהם, מקשים על אבחנה חד־משמעית לגבי המחלה ממנה סובלים החולים. מצבים אלו מאפיינים כ-15% מהחולים המגיעים לראשונה לביקורת אצל אנשי רפואה, ומכונים indeterminate colitis. עם זאת, במרבית המקרים הללו, המחלה מתפתחת באופן בו ניתן לאבחן את סוג המחלה המדויק בהמשך ולטפל בהתאם.
לעיתים קיימות מחלות זיהומיות אשר מדמות קרוהן או קוליטיס כיבית. מחלות אלו יכולות לכלול זיהום על ידי קמפילובקטר, סלמונלה, שיגלה וכן חיידקים נוספים. לצורך אבחנה של קוליטיס זיהומית, יש לשלוח תרבית צואה וכן בדיקת רעלנים לדלקת מעי מקלוסטרידיואידס דיפיצילה. באופן דומה, גם וירוסים, פטריות וטפילים יכולים להביא לזיהום של המעי הגס והדק ולתסמינים קליניים הדומים למחלות מעי דלקתיות. וירוסים יכולים להיות למשל הרפס או ציטומגלו. אצל חולים עם HIV, הידבקות במיקובקטריה מסוג Mycobacterium aviumintracellulare עלולה להביא לשלשול, לכאבי בטן, לירידה במשקל, לחום ולתת ספיגה, ויש צורך בביופסיה ותרבית לצורך אישוש האבחנה.
מחלות לא זיהומיות גם הן יכולות לדמות תמונה של קרוהן או קוליטיס כיבית. מחלות אלו כוללות דלקת התוספתן, דיברטיקוליטיס, קוליטיס איסכמי, גידולים שונים וכן גרורות, או שימוש בתרופות וחומרים אחרים כגון נוגדי דלקת שאינם סטרואידים, שימוש בקוקאין, כימותרפיה, גלולות למניעת הריון וחומרים נוספים.
מחלת קרוהן

מחלת קרוהן היא מחלה כרונית דלקתית, המתבטאת במערכת העיכול. המחלה עלולה להתפרץ בכל חלק של מערכת העיכול מן הפה ועד לפי הטבעת, אך ברוב המקרים המחלה מתפרצת במעיים, בעיקר במעי הדק. המחלה מאופיינת על ידי דלקות חוזרות ונשנות, הידבקויות חלקי מעי, צריבה בדרכי השתן והיווצרות חסימות מעיים וכיבים העלולים להתפתח ולהגיע עד לדופן המעי וליצור פיסטולות (נקבים הנוצרים בין דופן המעי הפגוע לבין איברים ורקמות בבטן).
מחלת קרוהן נפוצה בעיקר במדינות המערב ובמדינות מתועשות ומפותחות, ופוגעת באופן זהה יחסית בגברים ובנשים. במרבית המקרים המחלה פורצת בעשור השני והשלישי לחיי החולים, ובמקרים מועטים יותר, בגילאים מבוגרים. ישנם תסמינים רבים ומגוונים למחלה, בהם: דם בצואה, פיסורה, כאבי בטן חריפים, בחילות וירידה במשקל. הופעת התסמינים ועוצמתם שונה מאוד מחולה לחולה.
אבחון המחלה נעשה במרבית המקרים באמצעות ביצוע קולונוסקופיה, כאשר קיימת תמונה היסטולוגית אופיינית למחלה. הטיפול במחלה נעשה על ידי תרופות שונות, החל מתרופות המשמשות כטיפול אחזקה (פנטסה, רפאסל ותרכובות אחרות של 5-ASA), טיפול בסטרואידים במצבי התלקחות, מתן אנטיביוטיקה וכן טיפול באימוראן, תרופות ביולוגיות (רמיקייד (אינפליקסימאב) והומירה (אדאלימומאב)) ובמידת הצורך, ניתוח.
קוליטיס כיבית

קוליטיס כיבית (בעברית: דלקת כיבית של המעי הגס) היא מחלה דלקתית כרונית של המעי הגס. היא מתאפיינת בכיבים שטחיים בדופן הפנימית של המעי הגס, העשויים להופיע באזורים ספציפיים של המעי, מאזור הרקטום (מחלה הממוקמת בחלחולת-הרקטום בלבד קרויה פרוקטיטיס) ועד לתחילת המעי הגס באזור הצקום, או לאורך כל המעי הגס (פאן-קוליטיס).
התסמינים הם לרוב שלשול דמי, כאבי בטן, ירידה בתיאבון, ויציאות המלוות בריר. בנוסף, עשויות להופיע בחילות או הקאות, חום ואנמיה. האבחון נעשה באמצעות קולונוסקופיה, והטיפול במחלה נחלק לטיפול תרופתי (תרכובות של 5-ASA, סטרואידים, טיפולים ביולוגיים ואימוראן). במידת הצורך, יבוצע ניתוח הכולל את הסרת המעי הגס כולו ויצירת השקה בין המעי הדק הסופי לתעלה האנאלית.
תסמונת זולינגר אליסון

| --- | --- |

 תחום:  אנדוקרינולוגיה 
 טיפול:  רבפרזול  לנסופרזול  cimetidine  אומפרזול  פנטופרזול  famotidine  nizatidine 
 קישורים ומאגרי מידע
 eMedicine:  932553 
 MeSH:  D015043
 סיווגים
 ICD-11:  5A43.1 
 
תסמונת זולינגר אליסון היא תסמונת המשלבת שלושה מקרים המזיקים לקיבה, ולרוב מופיעים בנפרד. שילוש זה מורכב מייצור יתר של חומצת קיבה, כיב פפטי קשה, וגידול סרטני בלבלב. בתסמונת זו ניתן להבחין ברמות גבוהות מאוד של הורמון מסוג גסטרין (gastrine), שגורם לקיבה לייצר חומצה הידרוכלורית עודפת. לעיתים קרובות הגורם לכך הוא גידול (gastrinoma) בתריסריון או בלבלב הגורם לייצור הורמון הגסטרין, הגורם לייצור יתר של חומצת הקיבה, וחומצה זו עשויה לגרום לכיב פפטי קשה בקיבה. הופעת הכיב הפפטי נפוצה אצל כ-95% מהחולים בתסמונת זולינגר אליסון.
פתופזיולוגיה

הורמון הגסטרין עובד על תאים של הקיבה הקודקודית, וגורם להם להפריש יוני מימן מיותרים אל תוך חלל הבטן. בנוסף, הגסטרין גורם להיפרפלזיה של תאי הקיבה, הדבר מוביל להפרשה מיותרת של חומצה מהתאים, ובנוסף לכך כל תא מייצר שיעור גבוה יותר של חומצה הידרוכלורית. ככל שהחומציות גדלה, כך גדלה האפשרות להתפתחות כיב פפטי בקיבה ובתריסריון (המעי הדק).
תופעות לוואי

חולים אשר אובחנו כי לקו בתסמונת זולינגר אליסון בהכרח יחוו כאבי בטן קשים ושלשול. אם מטופל אובחן כבעל כיב פפטי אך לא אובחן כבעל גידול או אובחן אצלו ייצור יתר של הורמון גסטרין, עדיין יאובחן כאחד הלוקה בתסמונת זולינגר אליסון, במיוחד אם גופו אינו ממהר להגיב לטיפול.
גסטריונומה עלולה להתרחש כאשר גידולים בודדים או מרובים, הם ממאירים. בכמות של חצי עד שני שלישים מתפשטים לכיוון בלוטות הלימפה ליד הכבד, הלבלב והמעי הדק. כמעט עשרים וחמישה אחוזים מהחולים בגסטריונומה הם בעלי גידולים מרובים וממאירים, במצב הנקרא endocrine neoplasia ומאובחנים כ-MEN I. לחולים שאובחנו כלוקים ב-MEN I יש גידולים בבלוטת יותרת המוח, בבלוטת יותרת התריס ובנוסף אף גידולים בלבלב.
תסמינים לזיהוי המחלה

בחילה
צפצופים באזניים
הקאות דם – דם שמעוכל בקיבה כתוצאה מהיווצרות כיב פפטי.
ירידה דרסטית במשקל, תוך זמן קצר.
אבחון

חשד קליני לקיום תסמונת זולינגר אליסון, יכול להתעורר, כאשר הסמפטומים המפורטים לעיל מוכיחים עמידות לטיפול תרופתי.
כאשר קיים חשד קל בלבד לתסמונת, ניתן לאבחן כי המטופל לוקה בתסמונת זולינגר אליסון בעזרת אנדוסקופיה, בדיקות מעבדה, ובדיקות הדמיה (MRI או CT או US).
עוד דרך לאבחן את המחלה היא על ידי מבחן גירוי אשר מודד את רמות הגסטרין, לפחות לפי שלושה מקרים נפרדים:
PH – הפרשת חומצות קיבה
המצאות חומצה גסטרית
בדיקת רמות סקרטין
טיפול

הטיפול הוא סימפטומטי, כלומר מעכב את התסמינים. הטיפול הנפוץ הוא אומפרזול ולנסופרזול, והיסטמין H2 המשמשים כגורם המאט את הפרשת החומצה. את הגידולים ניתן לרפא בעזרת ניתוח או בעזרת טיפולים כימותרפיים.
היסטוריה

למרות שהיו כמה דיווחים ספורדיים של הצירוף בין כיבים פפטיים ובין גידולי לבלב גם קודם לכן, הראשונים שטענו לקשר סיבתי בין שני הממצאים היו רוברט מילטון זולינגר ואדווין הומר אליסון, כירורגים וחברי סגל באוניברסיטת מדינת אוהיו בארצות הברית. הם דיווחו על התסמונת לראשונה בכנס של הכירורגים האמריקאים בפילדלפיה באפריל 1955 ואחר כך פרסמו עליו בעיתון Annals of Surgery באותה שנה.
ביבליוגרפיה

Zollinger RM, Ellison EH (1955). "Primary peptic ulcerations of the jejunum associated with islet cell tumors of the pancreas". Ann. Surg. 142 (4): 709–23; discussion, 724–8.
American Idiot (אלבום של גרין דיי)

American Idiot (בתרגום חופשי: אידיוט אמריקאי) הוא אלבום האולפן השביעי של הלהקה האמריקאית גרין דיי. האלבום יצא בספטמבר 2004. האלבום נקרא על שם השיר הראשון באלבום American Idiot. האלבום הוא אלבום קונספט - אלבום בו יש קשר עלילתי בין השירים.
האלבום זכה להצלחה גדולה ולפרסים רבים בטקסי פרסי המוזיקה השונים. זכה ב־7 פרסי גראמי. עד ל-2010, נמכרו כ-8.6 מיליון יחידות של האלבום בארצות הברית בלבד, ומעל ל-20 מיליון בעולם, והוא האלבום הנמכר ביותר ב-2004, ואחד האלבומים הנמכרים ביותר בעשור האחרון.
האלבום הגיע למקום הראשון במצעד האלבומים האמריקאי (בילבורד 200).
על פי מגזינים רבים נחשבים, "אמריקן אידיוט" הוא אחד האלבומים הטובים ביותר, אם לא הטוב ביותר של העשור האחרון.
ב-2009, הוצג מחזמר בשיתוף הלהקה המבוסס על סיפור ושירי האלבום. המחזמר הוצג תחילה בתיאטרון בברקלי שבקליפורניה, וב-2010 הגיע לברודוויי. מגזין הרולינג סטון דירגו את האלבום במקום ה-248 ברשימת "500 האלבומים הגדולים בכל הזמנים" אשר הרכיבו בשנת 2020, לאחר שני גרסאות שנוצרו בעבר. מגזין Spin כלל את האלבום במקום ה-300 ברשימת "300 האלבומים הטובים ביותר ב-30 שנים האחרונות (1985-2014), שנערך בשנת 2019.
תוכן האלבום

האלבום נחשב לאופרת פאנק-רוק עם מסר פוליטי וחברתי חזק. האלבום מבוסס על שלוש דמויות ראשיות שעוברות מסע בין השדים הפנימיים שלהן.
האלבום מספר על נער בגיל 17–19, המכנה את עצמו "ג'יזס" ומבין שנמאס לו מהחברה שהוא נמצא בה ומהעיירה בה חיי ומחליט שהוא עוזב אותה ומתחיל לגור ברחובות - (American Idiot ו-Jesus of Suburbia). בהתחלה הוא מרגיש חופשי ומוציא את כל מה שיושב לו על הלב - (Holiday) אבל הבדידות בשלב מסוים מגיעה גם אליו. הוא חיי ברחוב, לבד, בלי שום כיוון - (Boulevard Of Broken Dreams ו-Are We The Waiting). לבסוף מצבו הנפשי דוחק אותו לפינה עד שהוא מפתח אישיות חדשה בשם "ג'ימי הקדוש" - אדם קשוח שמכיר את חיי הרחוב, יודע כל, בעל חוש צדק, מרדן ואלים - (St. Jimmy). ג'יזס פוגש את ג'ימי, השניים מתחברים ובעצם ג'יזס מפתח תלות בג'ימי ובסמים כדי לשמור על שפיות - (Give Me Novacaine). בשלב מסוים ג'יזס נתקל בבחורה מורדת המכונה מה-שמה (באנגלית: Whatsername - נאמר בשיר Whatsername כי ג'יזס זוכר את פניה אך לא את שמה) שגם חיה ברחובות ומתאהב בה מיד. הוא מספר עליה ועל כמה שהיא מדהימה אך גם מסוכנת ומתאר שהיא מחזיקה את ליבו כמו רימון יד (מכאן תמונת האלבום) - (She's A Rebel ו-Extraordinary Girl). לבסוף מה-שמה נפרדת מג'יזס על ידי מכתב בו כותבת שהוא מזויף ושהוא הפך לאותו אדיוט אמריקאי שהוא אמר שהוא שונא ומתגרה בו באומרה:
Nobody likes you (אף אחד לא אוהב אותך)
Everyone left you (כולם עזבו אותך)
They're all out without you (כולם יצאו בלעדייך)
Having fun (ונהנים)
(מילים שחוזרות ומהדהדות בראשו של ג'יזס) - (Letterbomb).
ג'יזס חוזר להיות בודד ובדיכאון ומבין כי עליו לחזור חזרה לביתו. הוא מבין כי אין אפשרות להתעלם מקיומו של ג'ימי ולכן על אף שקשה לו הוא גורם לג'ימי "להתאבד". ג'יזס חוזר לעיירה שלו, מקבל את המוסכמות החברתיות ואפילו מתחיל לעבוד אך הוא עדיין מתגעגע לחיים עם מה-שמה והכנופיה שהייתה לו, "The Underbelly", ואומר כמה החיים הרגילים האלה הם לא בשבילו ("This life like dream ain't for me"). ג'יזס עדיין מדוכא ולא מפסיק לחשוב על מה-שמה, הוא לא מתפקד ועדיין שומע את מילותיה מהדהדות בראשו (Homecoming). הוא חולם עליה ומתגעגע, תוהה לעצמו מה נהיה איתה. האלבום מסתיים כשג'יזס אומר כי בסופו של דבר הוא לא מתחרט על כלום ולא רוצה לשכוח את מה שעבר (I'll never turn back time, Forgetting you but not the time) מה שגורם לאלבום להסתיים בנימה מעט חיובית. - (Whatsername).
האלבום הוא האלבום הראשון של גרין דיי בו משולבת מחאה פוליטית, בעיקר כנגד ממשלו של ג'ורג' בוש (שאליו ככל הנראה מכוון הכינוי "American Idiot") עליהם מדובר במעורפל, אך בצורה מודגשת יותר בקליפים Wake me up when september ends, Holiday, American Idiot ובשירים נוספים.
רקע

האלבום American Idiot לא החל כאלבום מקורי של הלהקה: חברי הלהקה עבדו על אלבום אחר שהיה אמור להקרא Cigarrates And Vilenties זמן קצר לפני שהחלה העבודה על American Idiot. הלהקה כבר החלה במסע פרסום באמצעי התקשורת והלהיבה את המעריצים, אך יום אחד חברי הלהקה הגיעו לאולפן ההקלטות וגילו כי כל הקלטות שעבדו עליהם נעלמו. הגנבה היא תעלומה עד היום. חברי הלהקה, שהיו מתוסכלים מהאירוע, החלו לעבוד על אלבום חדש, שבסופו של דבר הפך לאלבום המצליח American Idiot.
האלבום שוחרר בתקופת מלחמת עיראק ונחשב למחאה על המצב הפוליטי בארצות הברית.
קרדיטים

בילי ג'ו ארמסטרונג - גיטרה ראשית, סולן.
מייק דירנט - גיטרה בס, סולן בשיר "Nobody Likes You", קולות רקע.
טרה קול - תופים וכלי הקשה, סולן בשיר "Rock and Roll Girlfriend".
רוב קוואלו - פסנתר.
ג'ייסון וייט - קולות רקע, גיטרת ליווי.
ג'ייסון פריז - סקסופון.
רשימת שירים

כל השירים נכתבו על ידי בילי ג'ו ארמסטרונג והולחנו על ידי גרין דיי אלא אם כן צוין אחרת.
1 - השירים Jesus Of Suburbia ו-Homecoming מחולקים ל-5 שירים קטנים כל אחד (לפי הפירוט ברשימת השירים).
פרסים

בנובמבר 2005, הגיע האלבום למעמד של אלבום זהב בישראל לאחר מכירות של 20,000 עותקים.
גראמי 2005 - אלבום הרוק הטוב ביותר
פרסי ה- MTV 2005
על Boulevard of Broken Dreams
קליפ השנה
הקליפ הטוב ביותר להרכב
קליפ הרוק הטוב ביותר
הבימוי הטוב ביותר
העריכה הטובה ביותר
הצילום הטוב ביותר
עבור American Idiot - בחירת הקהל
גראמי 2006 - הקלטת השנה עבור Boulevard of Broken Dreams
סינגלים > American Idiot

שיר פאנק רוק, ורוק אלטרנטיבי. הוא היה הסינגל הראשון מהאלבום. את השיר כתבו והלחינו כל חברי הלהקה והוא הופק בעבודה משותפת של הלהקה עם רוב קוואלו.
השיר הגיע למקום ה-61 במצעד 100 הלהיטים של הבילבורד והפך לשיר הראשון של גרין דיי שנכנס, בין הדברים שהפיחו רוח חיים ביצירות של גרין דיי, ובקריירה של הלהקה.
הסינגל הגיע גם למקום השישה עשר במצעד הפזמונים בארצות הברית, לשלישי בבריטניה, לראשון בקנדה ולשביעי בשני המצעדים האוסטרליים.
סינגלים > Holiday

הסינגל הוקלט כסינגל השלישי מהאלבום והפך ללהיט גדול. את השיר הלחינו חברי הלהקה, ועל המילים אחראי הסולן, בילי ג'ו ארמסטרונג. השיר הופק בעבודה משותפת של הלהקה עם רוב קוואלו.
במשך הצגות חיות, בילי ג'ו ארמסטרונג, הסולן של גרין דיי אהב להציג את השיר הזה עם אג'נדה פוליטית. למשל, בתקליטור של גרין דיי Bullet in a Bible, ארמסטרונג מודיע, "השיר הבא הזה הוא 'לך תזדיין' גדול לכל הפוליטיקאים. השיר הזה נקרא Holiday! השיר הזה הוא לא נגד אמריקה; הוא אנטי-מלחמה!"
השיר הושמע בסרט "Accepted" וחלקים של השיר הושמעו בסרט " Surf's Up".
החצי הראשון של הקליפ מתרחש בתוך מכונית (Mercury Monterey משנת 1968), ורואים בו את בילי ג'ו ארמסטרונג, טרה קול, ומייק דירנט חוגגים מסביב לעיר. בחצי השני, הם מקפצים בתוך בר, וכל חבר בלהקה מגלם דמויות אחרות; בילי ג'ו ארמסטרונג משחק את הנציג של קליפורניה, שני לקוחות נאבקים, ואת הזמר הראשי של להקת Weezer- ריברס קומו. מייק דירנט משחק את הברמן, שוטר, ולקוח קבוע שמנסה באופן לא מוצלח לקלוע אגוזים לתוך פיו. טרה קול משחק כומר שיכור, לקוח קבוע וזונה.
בסוף הקליפ, מתחילה המכונית להעלות עשן, והקליפ מפסיק. הקליפ של Boulevard of Broken Dreams ממשיך מהנקודה הזו. כמו הקליפ של Boulevard of Broken Dreams, גם את הקליפ הזה ביים הבמאי סמואל באייר. הלהקה הגיעה לטקס פרסי ה־MTV לשנת 2005 בתוך המכונית.
סינגלים > Wake Me Up When September Ends

הווידאו קליפ של השיר מדבר על הסיפור של זוג בן גיל העשרה. הקליפ אינו עוסק במובן המקורי של השיר אלא מתמקד בזוג, ובהבטחה שהבחור מבטיח (שהיא לעולם לא לעזוב את חברתו). באחת הסצנות רואים את הבחורה צועקת על הבחור "איך יכולת לעשות לי את זה".. ההנחה הראשונה של הקהל היא שהוא בגד בה, לאחר זמן מה מגלים שהוא למעשה גויס לחיל הנחתים האמריקני (המרינס) בלי ידיעתה. הקליפ מראה את הבחור בקרב (ככל הנראה בעיראק) נמצא במארב כנגד כוחות אויב.
הקליפ בא לעורר מצב אנטי - מלחמתי אצל הצופה. כמו רוב הקליפים באלבום הזה סמואל באייר ביים גם את הקליפ הזה. השיר נכתב על ידי בילי ג'ו ארמסטרונג בעקבות מות אביו.
מיקומי שיא

|   ‏‏‏  מצעדים שבועיים (2004–06)> מדינה |   ‏‏‏  מצעדים שבועיים (2004–06)> מצעד |   ‏‏‏  מצעדים שבועיים (2004–06)> מיקום שיא |
| --- | --- | --- |
|  אוסטריה | Ö3 אוסטריה טופ 40‏ | 1 |
|  אוסטרליה | מצעד האלבומים האוסטרלי | 1 |
|  אירופה | מצעד האלבומים האירופאי | 1 |
|  איטליה | מצעד האלבומים האיטלקי | 5 |
|  אירלנד | מצעד האלבומים האירי | 1 |
|  ארגנטינה | ארגנטינה הוט 100 | 3 |
|  ארצות הברית | בילבורד 200 | 1 |
|  ארצות הברית | מצעד האלבומי הרוק | 5 |
|  ארצות הברית | מצעד אלבומי ה-Tastemaker | 9 |
|  גרמניה | GfK – טופ 100 | 3 |
|  דנמרק | היטליסטן | 4 |
|  הולנד | מצעד 100 האלבומים ההולנדיים | 3 |
|  הונגריה | Mahasz | 15 |
|  הממלכה המאוחדת | מצעד האלבומים הבריטי | 1 |
|  הממלכה המאוחדת | מצעד אלבומי הרוק & המטאל | 1 |
|  ולוניה | אולטראטופ 40 | 8 |
|  יוון | IFPI Greece | 2 |
|  יפן | אוריקון | 3 |
|  מקסיקו | טופ 100 – מקסיקו | 7 |
|  נורווגיה | VG-lista | 1 |
|  ניו זילנד | המצעד הניו זילנדי הרשמי | 2 |
|  ספרד | PROMUSICAE | 14 |
|  סקוטלנד | מצעד האלבומים הסקוטי | 1 |
|  פולין | ZPAV | 24 |
|  פורטוגל | מצעד האלבומים הפורטוגזי (AFP) | 15 |
|  פינלנד | המצעדים הפיניים הרשמיים | 2 |
|  פלנדריה | אולטראטופ 50 | 6 |
|  צרפת | SNEP | 4 |
|  קנדה | מצעד האלבומים הקנדי | 1 |
|  שוודיה | סוורייטופליסטן | 1 |
|  שווייץ | המצעד השווייצרי | 1 |
נתוני מכירות

| מקום | תארים | מכירות |
| --- | --- | --- |
| ארגנטינה (CAPIF) | פלטינה ×2 | 80,000 |
| אוסטרליה (ARIA) | פלטינה ×6 | 420,000 |
| אוסטריה (IFPI Austria) | פלטינה ×2 | 60,000 |
| בלגיה (BEA) | פלטינה | 50,000 |
| ברזיל (Pro-Música Brasil) | זהב | 93,627 |
| קנדה (Music Canada) | יהלום | 1,000,000 |
| דנמרק (IFPI Danmark) | פלטינה ×2 | 80,000 |
| פינלנד (Musiikkituottajat) | זהב | 23,133 |
| צרפת (SNEP) | פלטינה | 300,000 |
| גרמניה (BVMI) | פלטינה ×4 | 800,000 |
| יוון (IFPI Greece) | פלטינה | 20,000 |
| הונגריה (MAHASZ) | זהב | 10,000 |
| אירלנד (IRMA) | פלטינה ×8 | 120,000 |
| ישראל (IFPI) | – | 20,000 |
| איטליה (מכירות בין השנים 2004–2005) | – | 250,000 |
| איטליה (FIMI) | פלטינה ×2 | 100,000 |
| יפן (RIAJ) | פלטינה ×2 | 500,000 |
| מקסיקו (AMPROFON) | פלטינה | 100,000 |
| הולנד (NVPI) | זהב | 40,000 |
| ניו זילנד (RMNZ) | פלטינה ×4 | 60,000 |
| פורטוגל (AFP) | זהב | 20,000 |
| ספרד (PROMUSICAE) | זהב | 50,000 |
| שוודיה (GLF) | פלטינה | 60,000 |
| שווייץ (IFPI Switzerland) | פלטינה ×2 | 80,000 |
| הממלכה המאוחדת (BPI) | פלטינה ×8 | 2,400,000 |
| ארצות הברית (RIAA) | פלטינה ×6 | 6,200,000 |